**Din partea cititorilor**

În Alba-Iulia pe Calea Moților la nr. 59 C, în vecinătatea benzinăriei “Florea” , la intersecția cu b-dul Horea, funcționează un Club cu numele de “Karma”. Programul de funționare este: marțea, vinerea şi sâmbăta, de la orele 22, deci la ceas de noapte. În alte zile și la alte ore este închis.

Suntem un grup de vecini revoltați şi îngrijorați care aşteptăm răspuns, tot prin intermediul ziarului “Unirea”, la următoarele întrebări:

1. Cine a dat autorizație de funționare unui Club în vecinătatea unei benzinării? Chiar nu am învățat nimic după cele două evenimente petrecute recent la cluburile din București?
2. Materialele folosite la căptuşirea clubului sunt omologate?
3. Angajații clubului sunt cu actele în regulă? Nu se lucrează la negru? Este îndreptățită această întrebare deoarece de pe internet rezultă că firma nu are angajați.
4. Cine verifică dacă în local se fumează sau nu se fumează? Și dacă se fumează ce se fumează?
5. Noi, vecinii, am făcut numeroase reclamații deoarece ne este perturbată liniștea pe timpul nopții. Ce consecințe au avut aceste reclamații? Sau luat măsuri de amendare a patroului acestui club? Dacă a fost amendat, și-a plătit amenda?
6. Sunt onorate obligațiile fiscale ale clubului?
7. Se eliberează clienților bonuri fiscale?
8. S-a făcut un control pe linie sanitară?

Considerăm că răspunsurile la întrebările de mai sus trebuie date de Primăria Alba-Iulia, Poliție, Inspectoratul pentru Situații de Urgență, Inspectoratul Teritorial de Muncă, Garda Financiară, Direcția de Sănătate Publică și altele.

În speranța că instituțiile locale ale statului se vor sesiza din oficiu pentru a răspunde public la aceste întrebări și a nu ne obliga, pe noi vecinii, să sesizăm organele superioare, încheiem cu promisiunea că vom revenii.

Semnează, un grup de vecini revoltați și îngrijorați

Alba-Iulia, 27 martie 2017